text: николай иванович анов (иванов) (30 желтоқсан 1891, санкт-петербург 18 шілде 1980, алматы) еңбек жолын 1908 жылы баспахана жұмысшысы болып бастаған. 1917 1950 жылдары омбы, өскемен, семей, новосибирск, мәскеу қалаларында баспа, газет-журнал редакцияларында қызмет етті. 1951 жылы алматыға қоныс аударып, өмірінің соңына дейін бірыңғай шығармашылық жұмыспен шұғылданды. алғашқы әңгімелері 1914 жылдан жариялана бастады. қазақстан тақырыбына арналған «азия» романы (1979), днепр сэс-ы құрылысшылары туралы «днепрострой» очерктер жинағы (1931) басылды. азамат соғысы жылдарындағы қазақстан өмірін кең қамтыған «жоғалған інім» (1941; толықтырылған нұсқасы 1960), 19 ғасырда қазақстанға жер аударылған ресей ақыны а.н. плещеев туралы «ақмешіт» (1948), қазақ өнерінің жаңаша қалыптасу кезеңін суреттейтін «ән қанаты» (1956) кітаптары жарық көрді. өмірбаяндық сарындағы «менің жастық шағым» (1964; трилогияның 1-кіт.), «выборг жағы» (1970; 2-кіт.), «омбыдағы интервенция» (1978, 3-кіт.) романдарын, «мәртебелінің өлімі» (1961), «қазына түбегі» (1965) повестерін, бірнеше пьеса, киносценарийлер жазды. м. әуезовтің «абай жолы» романының 2-кітабын орыс тіліне аударуға қатысқан. «кашира аңызы» кітабы үшін қазақстан мемлекет сыйлығын алған (1970).